b"\n_START_ARTICLE_\nSami Trabelsi\n_START_SECTION_\nPelaajaura\n_START_PARAGRAPH_\nTrabelsi vietti koko uransa synnyin kaupungissaan Sfaxissa, pelaten aluksi Sfax Railways Sportsissa, josta h\xc3\xa4n siirtyi vuonna 1993 CS Sfaxieniin. H\xc3\xa4n pelasi my\xc3\xb6s yhden kauden Qatarin p\xc3\xa4\xc3\xa4sarjassa Al-Rayyanissa. Trabelsi toimi my\xc3\xb6s Tunisian maajoukkueen kapteenina ja pelasi vuoden 1998 MM-kisoissa Ranskassa.\n_START_SECTION_\nValmennusura\n_START_PARAGRAPH_\nVuonna 2009 h\xc3\xa4net nimitettiin V\xc3\xa4limeren kisojen j\xc3\xa4lkeen Tunisian olympiajalkapallojoukkueen p\xc3\xa4\xc3\xa4valmentajaksi. H\xc3\xa4n toimi my\xc3\xb6s vuoden 2010 Afrikan kisojen apuvalmentajana. Sittemmin Trabelsi erotettiin molemmista teht\xc3\xa4vist\xc3\xa4 sopimuksensa p\xc3\xa4\xc3\xa4tytty\xc3\xa4._NEWLINE_Afrikan kisojen j\xc3\xa4lkeen Trabelsi nimitettiin Tunisian A' maajoukkueen p\xc3\xa4\xc3\xa4valmentajaksi, jossa h\xc3\xa4nell\xc3\xa4 on k\xc3\xa4yt\xc3\xb6ss\xc3\xa4\xc3\xa4n vain Tunisian p\xc3\xa4\xc3\xa4sarjassa pelaavia pelaajia. Samaan aikaan h\xc3\xa4n toimi v\xc3\xa4liaikaisena valmentajana Tunisian maajoukkueessa ja valmensi maata yhdess\xc3\xa4 harjoitusottelussa Ranskaa vastaan. 30. toukokuuta 2010 pelattu ottelu p\xc3\xa4\xc3\xa4ttyi 1\xe2\x80\x931. Sittemmin Kes\xc3\xa4kuusta 2010 l\xc3\xa4htien h\xc3\xa4n toimii Tunisian A' maajoukkueen lis\xc3\xa4ksi toistamiseen Tunisian maajoukkueen apuvalmentajana. Helmikuussa 2011 Trabelsi johdatti Tunisian CHAN-turnauksen mestariksi. Turnauksessa pelasivat vain kotimaan sarjoissa pelaavat pelaajat._NEWLINE_Maaliskuussa 2011 Tunisian jalkapalloliitto ilmoitti Trabelsi ottavan Tunisian maajoukkueen p\xc3\xa4\xc3\xa4valmentajan teht\xc3\xa4v\xc3\xa4t j\xc3\xa4ljell\xc3\xa4 olevien Afrikan mestaruuskisojen karsintojen ajaksi. Trabelsi onnistui my\xc3\xb6s johdattamaan maansa vuoden 2012 Afrikan-mestaruuskisoihin Tunisian voitettua p\xc3\xa4\xc3\xa4t\xc3\xb6sottelussa Togon maalein 2\xe2\x80\x930. Samalla, kun pahin uhkaaja Malawi pelasi vierasottelussa T\xc5\xa1adia vastaan tasan 2\xe2\x80\x932. Kisoissa Trabelsi onnistui valmentamaan Tunisian puoliv\xc3\xa4lieriin saakka, jossa joukkue h\xc3\xa4visi Ghanalle jatkoajalla maalein 2\xe2\x80\x931. Kisojen j\xc3\xa4lkeen Tunisian jalkapalloliitto vahvisti Trabelsin jatkavan maajoukkueen valmentajana vuoteen 2013 saakka. Trabelsi valmensi maansa toistamiseen kisoihin, kun Tunisia voitti vierasmaalis\xc3\xa4\xc3\xa4nn\xc3\xb6ll\xc3\xa4 Sierra Leonen karsinnoissa, joka p\xc3\xa4\xc3\xa4ttyi 2\xe2\x80\x932. Tunisian Afrikan kisat p\xc3\xa4\xc3\xa4ttyiv\xc3\xa4t kuitenkin alkulohkoon, kun se pelasi ratkaisevassa ottelussa 1\xe2\x80\x931 tasapelin Togoa vastaan. 6. helmikuuta 2013 Trabelsi ilmoitti eronneensa teht\xc3\xa4vist\xc3\xa4\xc3\xa4n heikon menestyksen vuoksi._NEWLINE_8. kes\xc3\xa4kuuta 2013 Trabelsi allekirjoitti monivuotisen sopimuksen qatarilaisen Al-Sailiyan kanssa."